ร้านอาหาร ซานตาเฟ่ ตั้งอยู่ที่ชั้นใต้ดินของ เดอะมอลท่าพระ เป็นร้านอาหารสไตล์อิตาเลี่ยน เปลี่ยนมาทานอาหารต่างชาติ อาหารอิตาเลี่ยนกันบ้าง ร้านนี้เมนูสเต็กของเขาดังอยู่ รสชาติก็อร่อยใช้ได้พอสมควร การตกแต่งร้านก็ดูหรูหรา และเก๋ทีเดียว เมนูส่วนใหญ่ก็เป็นสเต็กนี่ล่ะ มีทั้งสเต็กหมู สเต็กเนื้อ สเต็กไก่ วันนี้ที่สั่งมาทานกับเพื่อนๆ ก็มีอยู่สีอย่าง ของเราที่สั่งมาจานแรก สปาเก็ตตี้ผัดไส้กรอกหมูอร่อยดี เส้นเหนี่ยวนุ่ม ทานแล้วไม่รู้สึกเลี่ยนเลย อีกจานก็สลัดทูน่า จานนี้ใช้ได้เลยสดไม่มีกลิ่นคาว ส่วนเพื่อนอีกสองคน จานหนึ่งก็สเต็กไก่เปเปอร์ แอบชิมไก่เนื้อนุ่ม รสชาติก็โอเคอยู่น่ะ และอีกเมนูสปาเกตตี้กุ้งผักโขมอบชีส เพื่อนบอกว่ารสชาติก็พอใช้ได้เราเองก็ไม่ได้ชิม เพราะส่วนตัวแล้วไม่ชอบทานจานนี้เลยต้องถามเพื่อนเอาอีกที โดยรวมทั้งเรื่องการตกแต่งร้าน เรื่องอาหารและรสชาติ การบริการของพนักงานอยู่ในเกณฑ์ที่ดีใช้ได้